Lav et referat af nedenstående tekst:

Tekst:
Det går godt for Nordjylland. Det må være konklusionen på Boligsiden.dks seneste opgørelse over huspriser, der viser, at huspriserne i Nordjylland nu har oversteget niveauet fra før finanskrisen. Sammen med Østjylland og København By er Nordjylland de områder af de 11 opgjorte, der igen er på niveau eller har oversteget kvadratmeterpriserne fra før 2008, hvor finanskrisen satte ind. - Boligmarkedet i storbyerne har haft vind i sejlene, og det har hævet priserne i København by og Østjylland. Når også Nordjylland i dag har højere huspriser end i bobleårene, skyldes det, at priserne i området aldrig steg eller faldt lige så meget som i resten af landet, og derfor ikke har skullet indhente samme tab, siger Birgit Daetz, der er kommunikationsdirektør for Boligsiden.dk. Huspriserne i Nordjylland nåede i februar 2008 et foreløbigt topniveau, men den nye opgørelse viser, at den daværende rekord er slået med knap 200 kroner per kvadratmeter.

Referat:
Nye tal viser, at Nordjylland klarer sig bemærkelsesværdigt godt, og at der er positive økonomivinde over regionen.